OAV: Kim Chon Namning jasadi Malayziyada qayta yorib ko‘riladi

KXDR yetakchisi Kim Chen Inning Malayziyada o‘ldirilgan akasi Kim Chon Namning jasadi qaytadan yorib ko‘riladi. Bu haqda “RIA Novosti” xabar bermoqda. 

Oriental Daily nashriga ko‘ra, bu jarayon o‘lim sabablariga aniqlik kiritish uchun zarur va Malayziya tomoni buning oxiriga yetmaguncha KXDRga jasadni topshirmaydi. 
Shuningdek, o‘tkazilgan toksikologik ekspertiza natijalari kelgusi hafta boshida ma’lum bo‘lishi bildirildi. 
Eslatib o‘tamiz, KXDRning Malayziyadagi elchixonasi Kim Chon Namning jasadi ustida qo‘shimcha tahlillar o‘tkazilishiga qarshi chiqqan va jasad yorib ko‘rilganidan so‘ng darhol topshirilishini talab qilgandi. “Daryo”ning Telegram’dagi rasmiy kanali — @toshqindaryo’ga a’zo bo‘ling!